### 21.    Orientering om CO2-regnskab for Kalundborg Kommune som virksomhed 2020

**Åbent**

Sagsnr.: 326-2021-17478       J.nr.: 00.16.00           Dokumentnr.:
326-2021-113618

**Sagstype**

Orientering.

**Resume og sagens baggrund**

Kommunalbestyrelsen vedtog den 22. juni 2011, at Kalundborg
Kommune skulle tilslutte sig Danmarks Naturfredningsforenings
klimakommunekampagne. Klimakommuneaftalen med DN indebærer, at kommunen som
virksomhed forpligter sig til at reducere sin udledning af CO2 med minimum 2 %
årligt frem til år 2020.

Af aftalen fremgår, at Kalundborg Kommune skal udarbejde en
årlig opgørelse over udledningen af CO2. Administrationen har opgjort den
samlede udledning af CO2 fordelt på el, varme og transport for 2020 (se bilag).
CO2-opgørelsen bliver sendt til DN som en del af afrapporteringen.

**Indstillinger**

Direktøren indstiller at orienteringen tages til
efterretning.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling** I 2020 har Kalundborg Kommune indfriet reduktionsmålene med en
CO2-besparelse på 17,6 % i forhold til 2019. Dette er
eksklusiv besparelser i det nationale elnet, som aftalen med DN foreskriver
ikke inkluderes. Med en målsætning om at opnå en CO2-reduktion på 2% årligt,
har Kalundborg Kommune allerede i 2019 indfriet denne målsætning, og i 2020
udbygget besparelserne yderligere.

Kalundborg
Kommune har i perioden 2010-2020 opnået en samlet CO2-reduktion på 42,7 %.

I tabellen herunder ses en oversigt over de opnåede
akkumulerede CO2-besparelser for de enkelte år. Som det fremgår af tabellen, er
CO2-udledningen i 2011 steget med 2,1 %, mens CO2-udledningen de efterfølgende
år er reduceret med 42,7 % i forhold til 2010.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| År | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Samlet reduktion (%) | -2,1 | 0,1 | 3 | 4,2 | 5,5 | 7,7 | 12,8 | 15,7 | 25,1 | 42,7 |
| Samlet reduktion (ton) | -239,3 | 11,4 | 341,9 | 478,6 | 626,7 | 877,4 | 1458 | 1900 | 3032 | 5173 |

Tabellen
nedenfor viser udledningsområderne el, transport og varme. Heraf fremgår det,
at der er opnået ganske positive reduktioner på alle tre områder fra 2010 til
2020. Den største reduktion er opnået på elforbruget, og der er de seneste to
år sket en kraftig reduktion af CO2-udledning til opvarmning. Årsagen til den
betydelige reduktion til opvarmning er, at emissionsfaktoren for Kalundborg
Forsynings fjernvarme er faldet med 95,1 % i 2020
relativt til 2019. Dette kan tilskrives omstilling af Asnæsværket til flis, der
regnes som CO2-neutral kilde til energi.

|  |  |  |  |
| --- | --- | --- | --- |
| Udledningsområde | El | Transport | Opvarmning |
| Akkumuleret reduktion i 2020 [%] | 79,7 | 22,4 | 74,9 |

Der
er fortsat et stort potentiale for at fortsætte den positive udvikling på
opvarmningsområdet, for selvom den samlede CO2-udledning er faldet markant, så
er det reelle energiforbrug til opvarmning stort set uændret i perioden 2010
til 2020.

Der
er opnået tilfredsstillende besparelser i elforbruget, hvor forskellige
indsatser effektivt har reduceret energiforbruget. Elforbruget er reduceret med
29,9 % fra 2010 til 2020, som følge af en målrettet indsats for at nedbringe
energiforbruget. Dette er eksempelvis sket ved udskiftning af lysarmaturer,
pumper og installation af solcelleanlæg.

CO2-udledningen
fra transportaktiviteterne er reduceret med 22,4 % i perioden 2010-2020. Dette
skyldes blandt andet en forlængelse af sejltiden for Sejerøfærgen, udskiftning
af biler i bilflåden til mere brændstoføkonomiske biler og sammenlægning af
administrationen med mindre intern kørsel til følge. I 2020 har der været
særlige forhold pga. COVID-19 pandemien, der har haft indflydelse på det
samlede kørselsforbrug. Der er stadig et potentiale for yderligere
CO2-reduktioner på transportområdet, hvor især tiltag som anskaffelse af
el-biler og yderligere optimering af færgedriften, vil kunne give betydelige
reduktioner.

I forbindelse med CO2-opgørelsen
for 2020, er der ikke udarbejdet en handleplan for yderligere indsatser, der
skal nedbringe CO2-udledningen yderligere. Aftalen med DN udløber, og det
videre arbejde med Klimahandlingsplan og CO2-reduktion forventes fremover at
ske i regi af DK2020 samarbejdet.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1\_CO2\_opgørelse\_for\_Kalundborg\_Kommune\_som\_virksomhed\_2020 | 326-2021-113604 |
| Bilag\_2\_\_Baggrundsnotat\_\_\_CO2\_opgørelse\_for\_Kalundborg\_Kommune\_som\_virksomhed\_2020 | 326-2021-113606 |